Všeobecne záväzné nariadenie mestskej časti Bratislava – Podunajské Biskupice
č. 4/2014 zo dňa 04. novembra 2014
o podmienkach predaja výrobkov a poskytovania služieb
na trhových miestach na území mestskej časti Bratislava – Podunajské Biskupice.

Miestne zastupiteľstvo mestskej časti Bratislava – Podunajské Biskupice podľa § 6 ods. 1 zákona č. 369/1990 Zb. o obecnom zriadení v znení neskorších predpisov, § 15 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov, zákona č. 178/1998 Z.z. o podmienkach predaja výrobkov a poskytovania služieb na trhových miestach v znení neskorších  predpisov (ďalej len „zákon o podmienkach predaja“) a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a čl. 55 Štatútu hlavného mesta Slovenskej republiky Bratislavy v znení  dodatkov sa uznieslo na tomto všeobecne záväznom nariadení:

§ 1
Úvodné ustanovenie

Toto všeobecne záväzné nariadenie (ďalej len „nariadenie“) upravuje podmienky predaja výrobkov a poskytovania služieb na trhových miestach v Mestskej časti Bratislava – Podunajské Biskupice (ďalej len „mestská časť“), úlohy mestskej časti pri zriaďovaní a povoľovaní trhových miest, povinností fyzických osôb a právnických osôb pri predaji výrobkov a poskytovaní služieb na trhových miestach a oprávnenia mestskej časti ako orgánu dozoru pri kontrole tohto nariadenia.

§ 2
Základné pojmy

1)	 Pre účely tohto nariadenia sa rozumie:
a)	trhovým miestom trhovisko, tržnica, stánok s trvalým stanovišťom, verejné priestranstvo určené na príležitostný trh alebo na ambulantný predaj,
b)	trhoviskom nekryté alebo čiastočne kryté priestranstvo trvale vyhradené na sústredený predaj výrobkov a poskytovanie služieb,
c)	tržnicou kryté zariadenie trvale účelovo určené na predaj výrobkov a poskytovanie služieb v prevádzkarňach1 a na prenosných predajných zariadeniach,
d)	príležitostným trhom predaj výrobkov a poskytovanie služieb na priestranstve dočasne určenom na takýto predaj, najmä jarmoky, sezónne a výročné trhy a sústredený predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou,
e)	ambulantným predajom predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj na verejnom priestranstve pred prevádzkarňou; za stánok s dočasným stanovišťom a za prenosné predajné zariadenie sa nepovažuje predajné zariadenie, na ktorého zriadenie sa vyžaduje stavebné povolenie podľa osobitného predpisu2,
f)	stánkom s trvalým stanovišťom stánok s celoročnou prevádzkou                                    alebo so sezónnou prevádzkou, ktorý je stavbou3 umiestnenou na verejnom priestranstve a je vlastnený predávajúcim alebo prenajatý predávajúcemu.

1 § 17 zákona č. 455/1991 Zb. o živnostenskom podnikaní (živnostenský zákon) v znení neskorších predpisov 
2 § 54 až 57 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (úplné znenie č. 109/1998 Z.z.)
3 § 43 zákona č. 50/1976 Zb.

02)

2)	Za trhové miesto sa považuje aj iné ako verejné priestranstvo alebo nebytový priestor, ktorý nie je prevádzkarňou, v ktorom sa uskutočňuje ambulantný predaj alebo príležitostný trh. 
To neplatí, ak ide o predaj vystavovateľom na veľtrhu alebo výstave alebo ak ide o predajnú akciu4.
3)	 Za trhové miesto sa nepovažuje verejné priestranstvo, dočasne alebo trvalo prenajaté na predaj tovaru alebo poskytovanie služieb, ktoré organizačne, priestorovo a technologicky patrí k prevádzkarni.
4)	 Predaj výrobkov a poskytovanie služieb na trhových miestach musí vyhovovať všeobecným, technickým, hygienickým a prevádzkovým podmienkam podľa osobitných predpisov. 

§ 3
Povolenie na zriadenie trhového miesta a povolenie na predaj
výrobkov a poskytovanie služieb

1)	Trhové miesta v katastrálnom území mestskej časti zriaďuje mestská časť. Trhové miesto môže zriadiť aj iná osoba na základe povolenia na zriadenie trhového miesta, ktoré vydáva mestská časť. Na zriadenie trhového miesta na inom ako verejnom priestranstve alebo v nebytovom priestore, ku ktorému nemá zriaďovateľ vlastnícke právo predloží mestskej časti súhlas vlastníka nehnuteľnosti.
2)	Miesto predaja pre ambulantný predaj na komunikáciách I. a II. triedy a na verejnom priestranstve celomestského významu v mestskej časti povoľuje Hlavné mesto Slovenskej republiky Bratislavy. 
3)	 Miesto predaja pre ambulantný predaj na komunikáciách III. a IV. triedy a na verejnom priestranstve miestneho významu v mestskej časti povoľuje cestný správny orgán mestskej časti. 
4)	 Predávať výrobky a poskytovať služby na trhových miestach možno len na základe povolenia na predaj výrobkov a poskytovanie služieb na trhovom mieste. Povolenie na predaj výrobkov a poskytovanie služieb na trhových miestach po splnení podmienok stanovených zákonom o podmienkach predaja vydáva mestská časť.
5)	 Žiadosť o vydanie povolenia na predaj výrobkov a poskytovanie služieb na trhových miestach pre právnické osoby, fyzické osoby oprávnené na podnikanie a samostatne hospodáriaci roľníci je uvedená v prílohe č. 1 nariadenia.
6)	 Žiadosť o vydanie povolenia na predaj výrobkov na trhovom mieste pre fyzické osoby je uvedená v prílohe č. 2 nariadenia.
7)	 Splnenie podmienok predaja sa preukazuje v súlade s §3 ods. 3, ods. 4, ods. 5 a ods. 6 zákona o podmienkach predaja predložením 
a) kópie oprávnenia na podnikanie podľa osobitných predpisov, ak je žiadateľom osoba podľa § 6 písm. a) nariadenia; žiadateľ na žiadosť obce predloží originál oprávnenia na podnikanie na nahliadnutie, 
b) čestného vyhlásenia žiadateľa o tom, že všetky predávané výrobky pochádzajú z jeho vlastnej pestovateľskej alebo chovateľskej činnosti alebo ide o lesné plodiny, ak je žiadateľom osoba podľa § 6 písm. b) nariadenia; Čestné vyhlásenie žiadateľ podáva v prílohe č. 3 nariadenia, 
c) čestného vyhlásenia žiadateľa o tom, že všetky ním predávané výrobky sú jeho vlastné použité výrobky predávané v primeranom množstve, ak ide o žiadateľa podľa § 6 písm. c) nariadenia. 

03)

8) 	Prílohou k žiadosti o povolenie na predaj výrobkov a poskytovanie služieb na trhovom mieste je aj
a) doklad preukazujúci splnenie požiadaviek na predaj výrobkov a poskytovanie služieb podľa osobitných predpisov, ak ide o predaj výrobkov a poskytovanie služieb, na ktorý sa taký doklad vyžaduje,
b) fotokópia strany označenej ako ZÁZNAMY DAŇOVÉHO ÚRADU z knihy elektronickej registračnej pokladnice žiadateľa, na ktorej je zaznamenané pridelenie daňového kódu elektronickej registračnej pokladnice, alebo čestné vyhlásenie žiadateľa s uvedením ustanovení osobitného predpisu, že nie je povinný na predaj výrobkov a poskytovanie služieb používať elektronickú registračnú pokladnicu. Čestné vyhlásenie žiadateľ podáva v prílohe č. 3 nariadenia.
     9)   Žiadateľ, ak je osoba podľa § 6 písm. b) nariadenia, preukáže, že je vlastníkom   
           pozemku, na ktorom uskutočňuje vlastnú pestovateľskú alebo chovateľskú činnosť   
           alebo je nájomcom takého pozemku alebo má obdobný právny vzťah k takému  
           pozemku, ktorý ho oprávňuje na uskutočňovanie vlastnej pestovateľskej alebo  
           chovateľskej činnosti na tomto pozemku.
    10)  Predaj výrobkov a poskytovanie služieb, ktorých predaj a poskytovanie mestská časť    
           nepovolila je zakázaný.
    11)  Mestská časť môže zrušiť povolenie na predaj výrobkov a oskytovanie služieb na 
           trhovom mieste, ak predávajúci opakovane alebo hrubo porušuje zákonom alebo 
           osobitnými4 predpismi určené podmienky.

§ 4
Trhové miesta

Na území mestskej časti sú tieto trhové miesta:

a)	 trhovisko: na Latorickej ulici,
b)	 príležitostné trhy: 
1.	 na Bieloruskej ulici, 
2.	 na Uzbeckej ulici, 
3.	 v Dome kultúry Vetvár, 
4.	 na Biskupickej ulici pri Dome kultúry Vetvár, 
5.	 na Trojičnom námestí,
c)	ambulantný predaj: 
1.	 na verejných priestranstvách pred prevádzkarňami, 
2.	 vo verejne prístupných priestoroch nákupných centier, 
3.	 na komunikáciách I. až IV. triedy,
4.	 pred cintorínom na Šamorínskej ul.

§ 5
Správa trhoviska, tržnice a príležitostného trhu
a ostatných trhových miest

(1)	 Za správcu trhoviska, tržnice alebo príležitostného trhu sa na účely tohto nariadenia považuje zriaďovateľ trhoviska, tržnice alebo príležitostného trhu alebo osoba, ktorá má živnostenské oprávnenie na správu trhoviska, tržnice a príležitostného trhu a ktorej bola správa trhoviska, tržnice alebo príležitostného trhu zverená jeho zriaďovateľom.

04)

(2)	 Správu trhových miest s ambulantným predajom na území mestskej časti vykonáva mestská časť. Ak je trhovým miestom iné ako verejné priestranstvo alebo nebytový priestor, ktorý nie je prevádzkarňou, v ktorom sa uskutočňuje ambulantný predaj alebo príležitostný trh, za správcu trhového miesta sa považuje vlastník iného ako verejného priestranstva alebo vlastník nebytového priestoru.

§ 6
Osoby oprávnené predávať výrobky a poskytovať služby na trhových miestach

Na trhových miestach môžu na základe povolenia mestskej časti predávať výrobky a poskytovať služby

a)	 fyzické osoby a právnické osoby oprávnené na podnikanie podľa osobitných predpisov5 
b)	 fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny6 
c)	fyzické osoby predávajúce vlastné použité výrobky v primeranom množstve medzi sebou.

§ 7
Práva a povinnosti správcu trhoviska, tržnice a príležitostného trhu

(1)	 Pre trhovisko, tržnicu a príležitostný trh je správca trhoviska povinný vypracovať trhový poriadok, ktorý mestská časť po jeho schválení Miestnym zastupiteľstvom mestskej časti Bratislava – Podunajské Biskupice vydá všeobecne záväzným nariadením. Trhový poriadok je správca trhoviska, tržnice a príležitostného trhu povinný zverejniť na viditeľnom mieste.
(2)	 Trhový poriadok musí obsahovať: 
a)	 určenie priestranstva trhoviska, tržnice a príležitostného trhu, 
b)	 označenie trhoviska, tržnice a príležitostného trhu údajmi o druhoch predávaných výrobkov a poskytovaných služieb, 
c)	 podmienky, za ktorých možno predaj výrobkov a poskytovanie služieb vykonávať, 
d)	 údaje o trhových dňoch, predajnom prevádzkovom čase, 
e)	 pravidlá prenajímania prenosných predajných zariadení, 
f)	 spôsob určenia nájomného za predajné zariadenie alebo za prenajatú plochu alebo cenník vstupného na príležitostných trhoch, 
g)	 pravidlá dodržiavania čistoty a hygieny počas predaja výrobkov a poskytovania služieb a po skončení prevádzky, 
h)	 meno, priezvisko a adresu bydliska správcu trhoviska, ak je ním fyzická osoba, alebo názov a adresu sídla, ak je ním právnická osoba.

4 § 3 ods. 10 zákona č. 178/1998 Z.z o podmienkach predaja
5 § 2 ods. 2 obchodného zákonníka v znení neskorších predpisov a zákona č. 455/1991 Zb. o živnostenskom podnikaní
6 Zákon č. 105/1990 Zb. v znení neskorších predpisov

05)

3)   Správca trhoviska je povinný zabezpečiť dodržiavanie trhového poriadku a ostatných    
podmienok pri predaji výrobkov a poskytovaní služieb. 
      4)  Správca trhoviska kontroluje u predávajúceho: 

a)	 oprávnenie na podnikanie v danej oblasti podľa osobitných predpisov7 a povolenie na predaj výrobkov a poskytovanie služieb na trhových miestach, 
b)	 doklad o nadobudnutí tovaru, 
c)	 používanie elektronickej registračnej pokladnice podľa osobitných predpisov8, 
d)	 udržiavanie poriadku, hygieny a čistoty počas predaja výrobkov a poskytovania služieb a po ich skončení, 
e)	 dodržiavanie trhového poriadku, 
f)	 primeranosť predaja vlastných použitých textilných , odevných, športových a iných spotrebných výrobkov (ďalej len „vlastné použité výrobky“) fyzickými osobami medzi sebou na ríležitostných trhoch; primeranosť množstva týchto predávaných výrobkov posúdi správca trhoviska individuálne s prihliadnutím na charakter a stav predávaných výrobkov.

5)	Pri predaji húb správca trhoviska kontroluje osvedčenie o odbornej spôsobilosti9 predávajúceho. Správca trhoviska bezodkladne informuje orgány dozoru, ak predávajúci nepredloží osvedčenie o odbornej spôsobilosti alebo ak predáva hudby, ktorých predaj je zakázaný.

6)	 Správca trhového miesta vydáva povolenie na umiestnenie prenosného predajného zariadenia na trhovisku alebo v tržnici.

7)	 Oprávnenie na podnikanie a doklad o nadobudnutí tovaru sa nevyžadujú, ak ide o predaj vlastných použitých výrobkov fyzickými osobami medzi sebou v primeranom množstve a o predaj rastlinných a živočíšnych výrobkov z vlastnej drobnej pestovateľskej alebo chovateľskej činnosti alebo lesných plodín fyzickými osobami.

§ 8
Povinnosti predávajúcich na trhových miestach

1)	Predávajúci na trhovom mieste je povinný: 

7 § 2 ods. 2 Obchodného zákonníka v znení neskorších predpisov
8 § Zákon Slovenskej národnej rady č. 511/1990 Zb. o správe daní a poplatkov a
O zmenách a sústave územných finančných orgánov v znení neskorších predpisov
9 § 15 ods. 3 písm. c) zákona č. 355/2007 Z.z. „Vyhláška Ministerstva zdravotníctva Slovenskej republiky č. 520/2007 Z.z., ktorou sa ustanovuje rozsah požadovaných vedomostí pre skúšky odbornej spôsobilosti, podrobnosti o zriaďovaní a činnosti komisií na preskúšanie odbornej spôsobilosti a obsah osvedčenia o odbornej 
spôsobilosti.“.

06)

a)	označiť svoje predajné zariadenie10,
b)	 dodržiavať trhový poriadok trhoviska, tržnice a príležitostného trhu, 
c)	 používať elektronickú registračnú pokladnicu11, 
d)	 zreteľne označiť predávané výrobky a poskytované služby cenou12, 
e)	 vykonávať pri predaji váženého tovaru váženie spôsobom umožňujúcim spotrebiteľovi kontrolu správnosti váženia, 
f)	 udržiavať miesto predaja a poskytovania služieb v čistote, po skončení predaja zanechať predajné miesto čisté a upratané.
2)	Predávajúci na trhovom mieste je povinný predložiť správcovi trhoviska, správcovi trhového miesta s ambulantným predajom a orgánu dozoru: 
a)	 doklad o oprávnení na podnikanie, povolenie na predaj výrobkov a poskytovanie služieb na trhovom mieste a preukaz totožnosti, 
b)	 povolenie na užívanie predajného zariadenia a doklad o zaplatení nájomného za predajné zariadenie alebo predajnú plochu alebo doklad o zaplatení vstupného na príležitostných trhoch, 
c)	 zdravotný preukaz a posudok príslušného orgánu na ochranu zdravia, ak to vyžaduje charakter predávaného tovaru a poskytovaných služieb, 
d)	 pri predaji húb osvedčenie o odbornej spôsobilosti, 
e)	 doklad o nadobudnutí tovaru, doklad sa nevyžaduje ak ide o predaj vlastných použitých výrobkov medzi fyzickými osobami v primeranom množstve.
3)	Osoba oprávnená predávať výrobky na trhových miestach podľa § 6 písm. b) nariadenia je povinná poskytnúť orgánom dozoru na ich požiadanie vysvetlenie o pôvode tovaru, ak tie nadobudnú podozrenie, že predávané výrobky pochádzajú z inej ako vlastnej pestovateľskej alebo chovateľskej činnosti.

§ 9
Druh predávaných výrobkov a poskytovaných služieb
na trhoviskách a tržniciach

1)	Na trhoviskách a tržniciach možno predávať: 
a)	potravinový tovar: 
1. ovocie a zelenina, 
2. kvasená kapusta a iná kvasená zelenina, 
3. sušené ovocie, orechy, mandle, pukance, jadierka, spracované a balené oprávnenými výrobcami, 
4. huby čerstvé jedlé a spracovateľsky balené sušené huby, ktoré boli spracované v prevádzkarni (predajca čerstvých húb musí byť držiteľom osvedčenia o odbornej spôsobilosti13), 
5. slepačie vajcia po vydaní súhlasného stanoviska príslušného orgánu úradnej kontroly potravín14,

10 § 30 ods. 1 až 5 zákona č. 455/1991 Zb. o živnostenskom podnikaní
11 Zákon č. 511/1990 Zb.
12 § 15 zákona Národnej rady Slovenskej republiky č. 18/1996 Z.z. o cenách v
znení neskorších predpisov; § 14a zákona č. 250/2007 Z.z. 
13 § 15 ods. 3 písm. c zákona č. 355/2007 Z.z.; Vyhláška Ministerstva zdravotníctva Slovenskej republiky č. 520/2007 Z.z., ktorou sa upravuje rozsah požadovaných vedomostí pre skúšky odbornej spôsobilosti, podrobnosti o zriaďovaní a činnosti komisií na preskúšanie odbornej spôsobilosti a obsah osvedčenia o odbornej spôsobilosti 
14 § 21 zákona Národnej rady Slovenskej republiky č. 152/1995 Z.z. o potravinách

07)

      6.  chlieb, pečivo a iné pekárenské výrobky po vydaní súhlasného stanoviska príslušného  
           orgánu úradnej kontroly potravín, 
      7.   balený potravinársky tovar v spotrebiteľskom obale po vydaní súhlasného stanoviska  
           príslušného orgánu úradnej kontroly potravín, 
      8.  mäso a mäsové výrobky po vydaní súhlasného stanoviska príslušného orgánu    
     úradnej kontroly potravín, 
1.	mlieko a mliečne výrobky po vydaní súhlasného stanoviska príslušného orgánu úradnej kontroly potravín, 
2.	 cukrárenské výrobky po vydaní súhlasného stanoviska príslušného orgánu úradnej kontroly potravín, 
3.	 včelie produkty, pričom predávajúci musí mať doklad veterinárnej správy z miesta pôvodu potraviny,
4.	 lesné plodiny15 a suché plodiny,
5.	 ovocné šťavy, domáce sirupy, mušty, domáce zaváraniny a bioprodukty, 
6.	 medovníky a trdelníky, 
7.	 živé sladkovodné trhové ryby, 
8.	 byliny a koreniny čerstvé a sušené, 

b)	 ostatný tovar 
1.	 kvetiny, sadenice a semená, 
2.	 vianočné stromčeky, ozdobné vence, sviece a kahance, 
3.	 remeselné a umelecké výrobky, 
4.	 ručne vyrábané hračky, ozdoby a dekorácie, 
5.	 textilné a odevné výrobky, 
6.	 obuv, 
7.	 knihy, denná a periodická tlač, 
8.	 žreby, 
9.	 výrobky zo skla, porcelán a keramika, 
10.	 spotrebný tovar.

2)	Na trhoviskách a tržniciach možno poskytovať tieto služby:

1.	 pohostinské a reštauračné služby, rýchle občerstvenie, 
2.	 brúsenie nožov, nožníc a nástrojov, 
3.	 oprava dáždnikov, 
4.	 kľúčová služba, 
5.	 oprava obuvi, tašiek a koženej galantérie, 
6.	 čistenie obuvi, 
7.	 čistenie peria.

3)	 Tovar uvedený v ods. 1 písm. b) bod 4 až 10 je možné predávať iba v stánku s trvalým stanovišťom16.

15 § 3 ods. 4 písm. b) zákona č. 178/1998 Z.z.
16 § 2 ods. 1 písm. f) zákona č. 178/1998 Z.z.

08)

§ 10
Druh predávaných výrobkov a poskytovaných služieb
na príležitostných trhoch

(1)	 Na príležitostných trhoch možno predávať: 
a)	 potravinový tovar: 
1.	 ovocie a zelenina, pukance, jadierka a suché plody, 
2.	 kvasená kapusta a iná kvasená zelenina, 
3.	 sušené ovocie, orechy, mandle, pukance, jadierka, spracované a balené oprávnenými výrobcami, 
4.	 jedlá a nápoje určené na priamu konzumáciu na mieste,
5.	huby čerstvé jedlé a spracovateľsky balené sušené huby, ktoré boli spracované v prevádzkarni (predajca čerstvých húb musí byť držiteľom osvedčenia o odbornej spôsobilosti), 
6.	 slepačie vajcia po vydaní súhlasného stanoviska príslušného orgánu úradnej kontroly potravín, 
7.	 chlieb, pečivo a iné pekárenské výrobky po vydaní súhlasného stanoviska príslušného orgánu úradnej kontroly potravín, 
8.	 balený potravinársky tovar v spotrebiteľskom obale po vydaní súhlasného stanoviska príslušného orgánu úradnej kontroly potravín, 
9.	 mäso a mäsové výrobky po vydaní súhlasného stanoviska príslušného orgánu úradnej kontroly potravín, 
10.	 mlieko a mliečne výrobky po vydaní súhlasného stanoviska príslušného orgánu úradnej kontroly potravín, 
11.	 včelie produkty; pri vlastnej výrobe sa predávajúci preukáže dokladom veterinárnej správy z miesta pôvodu potraviny, 
12.	 lesné plodiny a suché plodiny, 
13.	 ovocné šťavy, domáce sirupy, mušty, domáce zaváraniny a bioprodukty, 
14.	 víno a medovina, 
15.	 medovníky a trdelníky, 
16.	 živé sladkovodné trhové ryby, 
17.	 byliny a koreniny čerstvé a sušené,

b)	 ostatný tovar:
1.	 kvetiny, sadenice a semená, 
2.	 vianočné stromčeky, ozdobné vence, sviece a kahance, 
3.	 výrobky z prútia, peria a kože, 
4.	 výrobky zo skla, keramiky a porcelánu s ukážkami tradičných remesiel, 
5.	 remeselné a umelecké výrobky, 
6.	 ozdoby a dekorácie, 
7.	 náradie a pomôcky pre farmárov, 
8.	 knihy, 
9.	 textilné výrobky, odevné výrobky a obuv, 
10.	 papierenský tovar, drogériový tovar a kozmetika, 
11.	 ručne vyrábané a iné hračky, 
12.	 drobný tovar, 
13.	 športové potreby, 
14.	 vlastné použité textilné, odevné, športové a iné spotrebné výrobky v primeranom množstve občanmi medzi sebou, 
15.	 audio a video nosiče, 
16.	 zberateľské predmety.

09)

(2)	Tovar uvedený v ods. 1 písm. b) bod. 8 až 12 je možné predávať iba v stánku s trvalým stanovišťom.

§ 11
Druh predávaných výrobkov a poskytovaných služieb a ďalšie podmienky
ambulantného predaja

1)	Ambulantne možno predávať: 
a)	 potraviny: 
1.	 ovocie a zelenina, 
2.	 jedlá a nápoje určené na priamu konzumáciu na mieste, 
3.	 balenú zmrzlinu.

b)	 ostatný tovar: 
1.	 kvetiny, ozdobné vence, sviece a kahance, 
2.	 knihy, periodickú tlač, originály alebo rozmnoženiny audiovizuálnych diel alebo iných diel, 
3.	 drobné umelecké predmety a drobné remeselné výrobky, 
4.	 spotrebné výrobky, 
5.	 žreby okamžitých lotérií a žrebových vecných lotérií.

2)	Pre ambulantný predaj na komunikáciách I. až IV. triedy a na verejných priestranstvách miesto predaja povoľuje príslušný cestný správny orgán.
3)	Ambulantný predaj možno uskutočňovať v dňoch pondelok až nedeľa od 06.00 h. do 22.00 h.

§ 12
Zákaz predaja niektorých výrobkov

Na trhových miestach mestskej časti sa zakazuje predávať:

a)	 zbrane a strelivo, 
b)	 výbušniny a pyrotechnické výrobky, 
c)	 tlač a iné veci, ktoré ohrozujú mravnosť, 
d)	 tabak a tabakové výrobky a výrobky, ktoré sú určené na fajčenie a neobsahujú tabak, 
e)	 liehoviny, destiláty a spotrebiteľsky balené alkoholické nápoje; zákaz sa nevzťahuje na predaj liehovín a destilátov na príležitostných trhoch, 
f)	 jedy, omamné a psychotropné látky, 
g)	 lieky, 
h)	 automobily, motocykle, ich súčiastky a príslušenstvo, 
i)	 chránené živočíchy, exempláre živočíchov, nebezpečné živočíchy a invázne druhy živočíchov, 
j)	 živé zvieratá; zákaz sa nevzťahuje na predaj sladkovodných trhových rýb a na predaj domácej vodnej hydiny, domácej hrabavej hydiny, domácich králikov, psov, mačiek a drobných hlodavcov a na propagačné predajné podujatia organizované zväzmi a združeniami chovateľov zvierat na základe súhlasného stanoviska príslušného orgánu veterinárnej správy, 
k)	 chránené rastliny, exempláre rastlín a invázne druhy rastlín, 
l)	 huby okrem čerstvých jedlých húb a spotrebiteľsky balených sušených húb, ktoré boli spracované v prevádzkarni, ktorá spĺňa požiadavky podľa osobitných predpisov.

10)

§ 13
Orgány dozoru a kontrolná činnosť

Dozor a kontrolnú činnosť nad dodržiavaním podmienok predaja výrobkov a poskytovaním služieb na trhových miestach mestskej časti podľa toho nariadenia vykonávajú orgány dozoru príslušné podľa osobitného predpisu17, na úrovni mestskej časti dozor a kontrolu vykonávajú
a)	 poverení pracovníci miestneho úradu mestskej časti, 
b)	 Mestská polícia hlavného mesta Slovenskej republiky Bratislavy.

§ 14
Sankcie

1)	Za porušenie ustanovení tohto nariadenia je možné ukladať sankcie v zmysle zákona o podmienkach predaja.
2)	Výnos pokút uložených mestskou časťou podľa ods. 1 je príjmom mestskej časti.

§ 15
Spoločné a záverečné ustanovenia

1)	Správca trhoviska na území mestskej časti je povinný predložiť na schválenie Miestnemu zastupiteľstvu mestskej časti trhový poriadok pre ním spravované trhovisko, tržnicu alebo príležitostný trh na prvé rokovanie miestneho zastupiteľstva v r. 2015.
2)	Schválením tohto Všeobecne záväzného nariadenia sa zrušuje Všeobecne záväzné nariadenie č. 3/1998 zo dňa 09.07.1998, ktorým sa upravujú podmienky predaja výrobkov a poskytovania služieb na trhových miestach v mestskej časti Bratislava – Podunajské Biskupice.
§ 16
Účinnosť

Toto všeobecne záväzné nariadenie nadobúda účinnosť dňom 01. decembra 2014.

									PhDr. Alžbeta Ožvaldová
									starostka mestskej časti

Toto VZN bolo zverejnené na web stránke a úradných tabuliach mestskej časti
od ......................... do .................... .

17 § 6 zákona Národnej rady Slovenskej republiky č. 152/1995 Z.z. a § 13 ods. 4 písm. a) zákona č. 355/2007 Z.z.

Príloha č. 1 k VZN č. ...../2014

							Miestny úrad mestskej časti
							Bratislava – Podunajské Biskupice
							Trojičné nám.č. 11
							825 61 Bratislava

Vec:	Žiadosť o vydanie povolenia na predaj výrobkov a poskytovanie služieb na trhovom mieste (právnické osoby, fyzické osoby oprávnené na podnikanie a samostatne hospodáriaci roľníci - § 10 písm. a) zákona č. 178/1998 Z.z. o podmienkach predaja).

Žiadateľ
Obchodné meno/meno a priezvisko: .........................................................................................
Sídlo/miesto podnikania1: ..........................................................................................................
IČO: .................................................... DIČ2: .............................................................................
Kontakt: telefón: ................................. e-mail: ...........................................................................
Miesto predaja: ..........................................................................................................................
Druh predávaných výrobkov a poskytovaných služieb: .............................................................
....................................................................................................................................................
Obdobie predaja výrobkov a poskytovania služieb: ...................................................................

Súhlas na spracovanie osobných údajov:

Súhlasím so spracovávaním mnou poskytnutých osobných údajov v informačnom systéme Mestskej časti Bratislava – Podunajské Biskupice podľa zák.č. 428/2002 Z.z. o ochrane osobných údajov v znení neskorších predpisov pre účely evidencie a vydávania povolení na predaj výrobkov a poskytovanie služieb na trhovom mieste. Súhlas so spracovaním osobných údajov platí do jeho odvolania. Tento súhlas je možné kedykoľvek písomne odvolať. Prehlasujem, že údaje o mojej osobe, ktoré som v tomto formulári poskytol/a sú pravdivé. Zároveň beriem na vedomie, že práva dotknutej osoby sú upravené v § 20 zákona č. 428/2002 Z.z.

V ....................... dňa ...........................

									..................................
									           podpis

Príloha: fotokópia strany označenej ako
              ZÁZNAMY DAŇOVÉHO ÚRADU z ERP

__________________________________________
1 Fyzická osoba oprávnená na podnikanie uvedie miesto
   Trvalého pobytu alebo miesto podnikania podľa živnostenského listu
2 Vyplní osoba, ktorá má pridelené DIČ

Príloha č. 2 k VZN č. ...../2014

Miestny úrad mestskej časti
							Bratislava – Podunajské Biskupice
							Trojičné nám.č. 11
							825 61 Bratislava

Vec:	Žiadosť o vydanie povolenia na predaj výrobkov na trhovom mieste 
(fyzické osoby, - § 10 písm. b) zákona č. 178/1998 Z.z. o podmienkach predaja).

Žiadateľ
Meno a priezvisko: .....................................................................................................................
Trvalý pobyt: ..............................................................................................................................
Rodné číslo: ...............................................................................................................................
Kontakt: telefón: ................................. e-mail: ...........................................................................
Miesto predaja: ..........................................................................................................................
Druh predávaných výrobkov: .....................................................................................................
....................................................................................................................................................
Obdobie predaja výrobkov: ........................................................................................................

Súhlas na spracovanie osobných údajov:

Súhlasím so spracovávaním mnou poskytnutých osobných údajov v informačnom systéme Mestskej časti Bratislava – Podunajské Biskupice podľa zák.č. 428/2002 Z.z. o ochrane osobných údajov v znení neskorších predpisov pre účely evidencie a vydávania povolení na predaj výrobkov a poskytovanie služieb na trhovom mieste. Súhlas so spracovaním osobných údajov platí do jeho odvolania. Tento súhlas je možné kedykoľvek písomne odvolať. Prehlasujem, že údaje o mojej osobe, ktoré som v tomto formulári poskytol/a sú pravdivé. Zároveň beriem na vedomie, že práva dotknutej osoby sú upravené v § 20 zákona č. 428/2002 Z.z.

V ....................... dňa ...........................

									..................................
										Podpis

Prílohy:

1.	Potvrdenie obce o vlastníctve pôdy (prípadne iného právneho vzťahu), 
Kde sa uskutočňuje vlastná pestovateľská alebo chovateľská činnosť
2.	Čestné vyhlásenie o pôvode predávaných výrobkov a čestné vyhlásenie
že nie je povinný používať ERP

Príloha č. 3 k VZN č. ...../2014

ČESTNÉ VYHLÁSENIE

na účely oznámenia o vydaní povolenia na zriadenie trhového miesta
a na predaj výrobkov a poskytovanie služieb na trhovom mieste
podľa § 3 ods. 1 zákona č. 178/1998 Z.z.

Meno a priezvisko: .....................................................................................................................
Bytom: ........................................................................................................................................
Rodné číslo: ............................................. č. OP: ......................................................................

Ja, dolu podpísaný týmto čestne vyhlasujem, že nie som povinný používať elektronickú registračnú pokladnicu z dôvodu:

Ustanovenie zákona č. 289/2008 Z.z., 
podľa ktorého FO nie je povinná používať 
elektronickú registračnú pokladnicu 
na evidenciu tržieb (hodiace sa zakrúžkovať):
							
-	§ 1 ods. 2 – nie je podnikateľom podľa § 2 ods. 2 Obchodného zákonníka
-	§ 2 písm. j) – neposkytuje službu uvedenú v Prílohe č. 1
-	§ 3 ods. 2 písm. a) – povinnosť evidovať tržbu sa nevzťahuje na predaj tovaru
-	§ 3 ods. 2 písm. a) – povinnosť evidovať tržbu sa nevzťahuje na poskytované služby

Zároveň čestne vyhlasujem, že predávané výrobky pochádzajú z mojej vlastnej drobnej pestovateľskej alebo chovateľskej činnosti alebo zberu lesných plodín.

V ............................. dňa ...........................

									------------------------------
									   vlastnoručný podpis